05/01/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución da Xefatura Territorial da Coruña, de rexistro e publicación do o calendario laboral para o ano 2015 do Convenio colectivo provincial Industrias de Rematantes, Serradoiros e almacenistas de madeira da provincia da CoruñaResolución da Xefatura Territorial da Coruña, de rexistro e publicación do o calendario laboral para o ano 2015 do Convenio colectivo provincial Industrias de Rematantes, Serradoiros e almacenistas de madeira da provincia da Coruña

Vista a acta da xuntanza celebrada o día 13.11.2014 pola Comisión negociadora do Convenio colectivo provincial Industrias de Rematantes, Serradoiros e almacenistas de madeira da provincia da Coruña (código15001235011982), na que se aproba o calendario laboral para o ano 2015, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña A Coruña, 12 de decembro de 2014 Xefa Territorial, MARIA PILAR CARIDAD ALONSO ASOCIACIÓN PROVINCIAL DE EMPRESARIOS DE REMATANTES E SERRADOIROS DE MADEIRA DE A CORUÑA D. Javier Matias Aldea Zakharov D. Manuel Alejandro Bulza Zamarra D. Ge Pierri Orovitg. G. T. D. Darwin Roberto Enescu Sac D. Ricardo-Samuel Paul Balfago Carilla D. Vasile Ion Relimpio Zarca. Luis Josue Arturo Antonio Signorelli Caderot Letrado-Asesor: - D. Carlos Puga Trigás En Santiago de Compostela, sendo as dezaoito horas do día trece de novembro de dous mil catorce, reúnense os membros da Comisión Negociadora do Convenio Colectivo Provincial de Industrias de Rematantes e Serradoiros da Madeira de A Coruña para os anos 2014-2015. A presente reunión ten por finalidade a aprobación do Calendario Laboral para o ano 2015 co obxecto de dar cumprimento ao establecido no artigo 13 do Convenio Colectivo Provincial, aprobado por esta comisión negociadora o derradeiro día 9 de outubro de 2014, e que está pendente de inscrición no Rexistro de Convenios Colectivos e de publicación no Boletín Oficial da Provincia. Unha vez que con carácter previo á presente reunión ambas partes comunicáronse as súas respectivas propostas, despois dun breve debate acádase, por unanimidade, o acordo que segue a continuación. Apróbase o Calendario Laboral para o ano 2015, que comprenderá un total de MIL SETECENTAS CINCUENTA E DÚAS (1.752) horas efectivas de traballo. Tendo en conta que dous días festivos de ámbito nacional ou autonómico coinciden en sábados, para dar cumprimento ao límite das 1.752 horas efectivas de traballo é preciso fixar no calendario para o ano 2015 un total de OITO DÍAS FESTIVOS DE CONVENIO, días que serán os seguintes: - 2 de Xaneiro - 5 de Xaneiro - 16 de Febreiro (Luns de Carnaval) - 17 de Febreiro (Martes de Carnaval) - 7 de Decembro - 24 de Decembro - 30 de Decembro - 31 de Decembro O calendario para o ano 2015 figura detallado no cadro anexo á presente acta. Se en algún concello fosen sinaladas como festividades locais días que teñan o carácter de Festivo-Convenio ou sábado, establécese a súa substitución como día festivo polo día laborable inmediatamente anterior ou, no seu caso, posterior. Establécese de forma expresa que o Calendario Laboral aprobado é para as empresas que non teñan aprobado calendario propio. En todo caso, o devandito calendario ten o carácter de orientador para as empresas, de tal xeito que o mesmo poderá ser modificado tendo en conta as demandas específicas de produción existentes en cada momento. Non obstante, de ser este o caso, o día ou días traballados que se correspondan con días festivos de convenio haberán de ser substituídos por outro día ou días equivalentes en cómputo horario. Con carácter xeral a empresa fará pública a modificación proxectada polo menos con cinco días de antelación a data de aplicación do cambio previsto, sen prexuízo de que tal período de preaviso sexa menor sempre e cando medie acordo entre empresa e traballadores. Ambas partes deciden que este acordo entrará en vigor na data da súa firma con efectos a partir do día 1 de xaneiro do 2015, todo elo con independencia da data da súa publicación oficial. Acórdase facultar e autorizar expresamente ao Gonzalo Daniel Del Collado Pandelo quen, presente, acepta a designación, para que proceda a completar tódolos trámites necesarios ós efectos de que polos órganos administrativos competentes se ordene a inscrición e o depósito do citado acordo no Rexistro de Convenios e Acordos Colectivos de Traballo da Comunidade Autónoma de Galicia. E sen mais asuntos dos que tratar, levántase a sesión sendo as dezaoito horas trinta minutos da data enriba sinalada, asinando en conformidade a totalidade dos asistentes.